O **Santuario da Nosa Señora das Virtudes**, tamén coñecido como **Igrexa das Virtudes** ou **ermida de Santa María**, é un templo relixioso situado no lugar da Ponte (Arante, Ribadeo). Arredor da capela celébrase a romaría das Cruces, declarada festa de interese turístico de Galicia. A virxe, coñecida como 'a santiña' pola xente do lugar, ten fama de milagreira xa no mesmo século XVI.

Historia
--------

Foi construída como tarde na primeira metade do século XV. Unha inscrición no seu interior dá nota dalgún arranxo ou aumento: en 1516, data na que tiña xa a estrutura actual. O 15 de febreiro de 1543 abriuse un hospital para peregrinos do Camiño de Santiago, pois o Camiño norte pasa á súa beira.

Arquitectura
------------

O edificio é dunha soa nave con tellado a dúas augas, arco triunfal oxival e presbiterio. Ten armadura interior de madeira. Posúe tres portas con arco de medio punto.

O altar maior ten un retablo renacentista con dúas imaxes da Nosa Señora das Virtudes de diferente tamaño, e un Santiago Matamouros. a parte superior ten un Cristo crucificado.

No seu interior consérvanse dous frescos con dúas inscricións, descubertas en 1970 despois de estaren cubertas con cal. No 2019 espérase unha intervención pois ambas pinturas corren perigo debido as filtracións de humidade polo muro da capela. Unha delas, na parede norte, sobre a súa fundación a comezos do século XVI:

Relato do milagre do salvamento de Domingo de Caranza, atribuído á virxe.Relato do milagre do salvamento de Domingo de Caranza, atribuído á virxe.

> 
> 
> Esta obra mando acer el Senor Pero Pardo de Agiar Senor del Co(...) de San Marugo a su costa (...) icio de Nuestra Senora en el ano de 1516
> 
> 

  

> 
> 
> Mandou facer esta obra o señor Pedro Pardo de Aguiar, señor do Co(...) de San Marugo á súa costa ... [en beneficio] da Nosa Señora no ano de 1516
> 
> 

A outra, de 1606, sobre a parede sur, o relato dun milagre:

Detalle do arco de separación central da igrexa.

> 
> 
> Domingo de Caranza i Agiar Capitan (...) Infanteria Espanola (...) estubo nesta sa Iglandenra. S.A. de las Virtudes el ano 1594: Elmso. ano. enbarco pa. Indias: en una nave (...) A.S: Catalina du fue por Capitan el ano sigiente de 95 en l Cavo de. S. Antoni. Le dio una tarecia tormenta de uracan in orte: q: q: brolos dos Arboles Maior i Triquete...  
> 
> 
> 

  

> 
> 
> Domingo de Carranza e Aguiar, capitán... infantería española... estivo nesta igrexa de Nosa señora das virtudes o ano de 1594. o mesmo ano embarcou para as indias nunha nave... a Santa Catalina onde foi nomeado capitán o ano seguinte (1595). No cabo de San Antonio deulle ataque unha recia tormenta de furacán e vento do norte que quebrou as dúas árbores, maior e trinquete...
> 
> 

Este fresco é o único mural sobre temas do mar do s. XVII en Galicia.

Galería de imaxes
-----------------

* Fresco conmemorando a fundación en 1516 por Pero Pardo de Aguiar.Fresco conmemorando a fundación en 1516 por Pero Pardo de Aguiar.
* Vista xeral do interior.Vista xeral do interior.
* A Ponte, límite entre as parroquias de Covelas (ó pé da foto), Arante (fondo dereita) e Cedofeita (fondo esquerda).A Ponte, límite entre as parroquias de Covelas (ó pé da foto), Arante (fondo dereita) e Cedofeita (fondo esquerda).

Notas
-----

1. ↑  "Santuario da Nosa Señora das Virtudes". *Ribadeo Turismo*. Arquivado dende o orixinal o 21 de decembro de 2018. Consultado o 20 de decembro de 2018.
2. 1 2 3  Piñeiroa Lozano, Emilio. *A Nosa Señora das Virtudes de A Ponte*. IES de Ribadeo Dionisio Gamallo.
3. ↑  www.abertal.com. "Patrimonio cultural e arquitectura relixiosa e civil para ver en Ribadeo.". *turismo.ribadeo.gal*. Arquivado dende o orixinal o 21 de decembro de 2018. Consultado o 2018-12-20.
4. 1 2  "La humedad destruye en Ribadeo un mural del siglo XVII único en Galicia". *La Voz de Galicia* (en castelán). 2019-02-22. Consultado o 2019-02-22.

Véxase tamén
------------

### Ligazóns externas

* A Nosa Señora das Virtudes da Ponte
* Transcrición sobre a batalla de Arante.